open-index/open-wikipedia-markdown huggingface dataset:
פרס המשחק ההוגן של פיפ"א

**פרס המשחק ההוגן של פיפ"א**, הוא פרס כדורגל יוקרתי שנוסד ב-1987 ביוזמת פיפ"א. הפרס מוענק לאדם או לארגון שעוסקים בכדורגל, ושהפגינו התנהגות ספורטיבית ויוצאת דופן בפעילותם ברחבי העולם. הפרס מוענק מדי שנה לפחות לזוכה אחד, למעט 1994 - בה לא הוענק הפרס בכלל. בין זוכי העבר ניתן למצוא כדורגלנים, מאמנים, מועדונים, התאחדויות, אוהדים וצופים. כיום, מוענק הפרס בערב פרסי השנה של פיפ"א.

## הזוכים

## קישורים חיצוניים
* פרס המשחק ההוגן באתר פיפ"א

## הערות שוליים

קטגוריה:פרסי כדורגל
קטגוריה:פיפ"א
ריקוד לאור ירח (סרט)

**"ריקוד לאור ירח"** (באנגלית: **August Rush**) הוא סרט דרמה שיצא לאור בשנת 2007, בבימוי קריסטן שרידן ובכיכובם של פרדי היימור, קרי ראסל וג'ונתן ריס מאיירס.

## תקציר העלילה
הסרט מספר על ילד פלא מוזיקלי בשם אוגוסט. אמו לילה, צ'לנית מוצלחת ואביו לואי, אליל רוק נפגשו לילה אחד, לילה ששינה את גורלם. נאמר ללילה כי בנה התינוק מת בלידה אך מגלה כעבור זמן מה כי בנה נמסר לאימוץ ויוצאת אחר מסע חיפושים אחריו, בעוד שאוגוסט בנה בורח מבית היתומים כדי למצוא אותם. במקביל, לואי חוזר לניו יורק בחיפוש אחר לילה ובניסיון להחזיר את המוזיקה שנעלמה מתוכו. אוגוסט מתחבר לקבוצת ילדי רחוב שמזמרים תחת הדרכה של קוסם, איש לא סימפתי במיוחד, שזהותו מסתורית ומאיימת. אוגוסט מצליח לברוח ומגיע לבית ספר הנחשב ביותר למוזיקה בג'וליארד, הוא הופך אט אט למנצח בעל כישרון יוצא דופן. הוא מנצל את כישרונו המוזיקלי בחיפוש אחר הוריו הביולוגיים על מנת להתאחד למשפחה אחת בפעם הראשונה, דבר אשר זוכה להצלחה לבסוף.

## ביקורות ופרסים
הסרט זכה לביקורות מעורבות. השיר "Raise It Up" מתוך פסקול הסרט היה מועמד לפרס אוסקר.

## צוות השחקנים
* פרדי היימור
* קרי ראסל
* רובין ויליאמס
* ג'ונתן ריס מאיירס
* טרנס הווארד
* אהרון סטאטון
* אלכס או'לאפלין

## קישורים חיצוניים
* 

קטגוריה:סרטי 2007
קטגוריה:סרטי דרמה אמריקאיים
קטגוריה:סרטים שצולמו בניו ג'רזי
מרכז הבקרה

**Control Center** (בעברית: **מרכז הבקרה**) הוא מעין חלון גלילה הנמצא במכשירי iOS של חברת אפל, החל מהגרסה החדשה שהוצגה על ידי החברה ביוני 2013, iOS 7. אפל הצמידה ל-Control Center את המשפט: "Never Has One Swipe Given You So Much Control" – "החלקה אחת מעולם לא נתנה לך כל כך הרבה שליטה". כאמור, מרכז הבקרה הוא חלון ממנו ניתן לשלוט בכל הפעולות הבסיסיות במכשיר. ה-Control Center נועד להתחרות בווילון ההתראות של גוגל, הקיים במערכת האנדרואיד.

## רקע
מרכז הבקרה הוצג לראשונה בגרסה השביעית של מערכת ההפעלה iOS 7. כדי להציג את מרכז הבקרה בכל זמן יש להחליק את האצבע על המסך מהחלק התחתון של המסך כלפי מעלה. מרכז הבקרה עצמו נועד כדי לקבץ פעולות שכיחות שמתבצעות במכשיר, ביניהן הגדרות, יישומים שכיחים, בהירות ושליטה במוזיקה ובווליום.

מרכז הבקרה כולל בתוכו חמש שורות:
* שורה ראשונה – **הגדרות**: 5 פעולות שכיחות שמבוצעות על ידי המשתמש (מימין לשמאל) – הפעלה וכיבוי לסיבוב המסך, פיצ'ר ה"נא לא להפריע", בלוטות', אינטרנט אלחוטי ומצב טיסה.
* שורה שנייה – **בהירות**: שליטה בבהירות התצוגה, כמו שניתן למצוא בהגדרות המכשיר (ניתן לכוון את הבהירות, מחשוך לבהיר).
* שורה שלישית – **מוזיקה**: ניתן לשלוט במוזיקה – להפעיל, להשהות, להעביר אחורה וקדימה וכן לשנות את רמת הווליום.
* שורה רביעית – **פעולות ה-Air**: ניתן להפעיל את שתי הפעולות במכשיר, הראשונה היא פיצ'ר חדש שהוא פלטפורמה שיתופית למכשירי אפל – AirDrop, והשנייה היא ה-AirPlay, המאפשרת מעבר של התצוגה במכשיר אל מסך טלוויזיה מותאם.
* שורה חמישית – **יישומים**: 4 יישומים – מימין לשמאל – מצלמה, מחשבון, טיימר ופנס.

## דמיון לאפליקציות צד-שלישי

כאשר פורצים מכשיר iOS כלשהו, ניתן להוריד דרך היישום המובנה בפריצה Cydia, אפליקציות ותוכנות צד-שלישי שאינן מאושרות על ידי אפל עד להצגה ב-App Store. ב-Cydia קיימים מספר יישומים ותוכנות הדומים למרכז הבקרה, המוכרים שבהם הוא ה-SBSettings. באתרים רבים נכתב ו"הוכח" כי אפל השתמשה ברעיונות רבים של יישומי צד-שלישי בתוך מערכת ההפעלה החדשה שלה, iOS 7, אולם הבולט שביניהם הוא ה-SBSettings.

## ראו גם
* iOS 7
* מרכז העדכונים
* iPhone 5s
* iPhone 5c

## קישורים חיצוניים
* 

קטגוריה:אפליקציות ייחודיות למכשירי חברת אפל
קטגוריה:אפל
קניליו

**קניליו** (בקטלאנית: **Canillo**) היא קהילה אוטונומית ועיירה בצפון-מזרח אנדורה ומרכז תיירותי מודרני שממוקמת על אחת מפסגות אנדורה. יש בו מספר רב של מסלולים ושבילים לתיור, וכן מגוון דרכים של תיירות פעילה. ניתן לטייל עם נעלי שלג, סקי, לרכוב עם כלבים, לנהוג בכרכרות על השלג, טיולים רגליים, רכיבה על סוסים, טיפוס, גולף ועוד.

בשנת 2009 התגוררו בקהילה כ-4,800 תושבים, מהם 2,186 בבירה קניליו. אתר הסקי סולדו, שוכן בקניליו.

500px|ממוזער|מראה העיירה קניליו

## קישורים חיצוניים

* 

## הערות שוליים

קטגוריה:אנדורה: יישובים
קטגוריה:אנדורה: קהילות אוטונומיות
יוסי סילמן

**יוסי סילמן** (נולד ב-25 באוקטובר 1959) הוא תת-אלוף במילואים בצה"ל אשר כיהן כמנכ"ל משרד הרווחה ומנכ"ל עיריית חולון.

## ביוגרפיה
סילמן נולד בישראל בשנת 1959. הוא בוגר הישיבה התיכונית מדרשית נעם, מחזור כ"ט.

עם גיוסו לצה"ל שובץ בחיל השריון ועבר הכשרה כלוחם וקורס מפקדי טנקים. בהמשך השלים קורס קציני שריון ושימש כמפקד מחלקת טנקים. ערב מלחמת שלום הגליל ובמהלכה שימש כקמב"צ גדוד קק"ש (גדוד 196), בין היתר בקרב קמ"ט-קק"ש. תוך כדי המלחמה החליף את אחד המ"פ בגדוד שנפצע קשה. בהמשך שובץ כמפקד פלוגה בחטיבה 500 ובמסגרתה לחם, בין היתר, בקרבות בביירות.

לאחר המלחמה שימש סילמן במספר תפקידי פיקוד בחיל ובהם מפקד גדוד טנקים. בשנים 1994 עד 1997 פיקד על עוצבת יפתח. בין השנים 1999–1997 שימש כמפקד חטיבה 500 ולאחר מכן כקצין אג"ם של פיקוד המרכז. בשנים 2002–2001 שימש כמפקד עוצבת סיני בדרגת תא"ל. בשנת 2003 השתחרר מצה"ל,

לאחר שחרורו כיהן כיושב ראש מנהלת מגורים של צה"ל במסגרת מעבר צה"ל לנגב. בבחירות לכנסת התשע עשרה כיהן כראש מטה השטח של מפלגת יש עתיד. במאי 2013 מונה למנכ"ל משרד הרווחה, תחת השר מאיר כהן. כיהן בתפקיד עד 2015. במרץ 2017 מונה כמנכ”ל עיריית חולון. כיהן בתפקיד עד ינואר 2020. באפריל 2021 מונה כמנכ"ל המועצה המקומית פרדס חנה-כרכור.

סילמן הוא בעל תואר ראשון בלוגיסטיקה וכלכלה מאוניברסיטת בר-אילן ותואר שני במנהל עסקים מאוניברסיטת בן-גוריון.

## עמדותיו
ביולי 2013 הביע סילמן תמיכה בקיצוץ קצבאות ילדים בנימוק שיש אנשים, בפרט במגזר החרדי והבדואי, שמסתמכים על קצבאות הילדים . ביחס לביטחון התזונתי אמר כי .

## קישורים חיצוניים
* 
* 

## הערות שוליים

קטגוריה:תתי-אלופים בצה"ל
קטגוריה:מנכ"לי משרד הרווחה והשירותים החברתיים
קטגוריה:מפקדי חטיבה 500
קטגוריה:מפקדי עוצבת סיני
קטגוריה:פעילי יש עתיד
קטגוריה:קציני אג"ם של פיקוד המרכז
קטגוריה:מנכ"לי רשויות מקומיות
קטגוריה:בוגרי אוניברסיטת בר-אילן
קטגוריה:מפקדי פלוגות במלחמת לבנון הראשונה
קטגוריה:חיילי חיל השריון במלחמת לבנון הראשונה
קטגוריה:ישראלים שנולדו ב-1959
הבנק המרכזי של מרוקו

**הבנק המרכזי של מרוקו**, אשר ידוע בערבית בשם **بنك المغرب** - **בנק אל-מע'רב**, הוא הסמכות המוניטרית העליונה, הבנק המרכזי ואחראי על מטבע דירהם מרוקאי במרוקו. הבנק נוסד בשנת 1959, ומטהו הראשי ממוקם בעיר רבאט.

בין יתר הנכסים שבאחזקת הבנק, קיימת ברשותו יתרת מטבע חוץ בסכום השווה ל-36 מיליארד דולר (במונחי 2008).

בנוסף על תפקידיו הכלכליים כבנק לאומי, הבנק משמש גם כמפקח על פעילותם של מספר בנקים מופרטים, המעניקים שירותים קמעוניים במדינה.

## קישורים חיצוניים

* 

* 

קטגוריה:ערכים שבהם תבנית בריטניקה אינה מתאימה
מרוקו
קטגוריה:מרוקו: כלכלה
קטגוריה:רבאט: מבנים
טירת יורק

**טירת יורק** (באנגלית: **York Castle**) הוא מתחם מבוצר שכלל במהלך השנים טירה של השליט המקומי, בית סוהר, בתי משפט ומבני שלטון נוספים. מתחם הטירה ממוקם מדרום למרכז העיר יורק, בין נהר האוז ונהר הפוס באזור ההתפצלות שלהם.

הטירה התפרסמה בהיסטוריה היהודית כאשר המון מוסת התנפל על יהודי העיר בשנת 1190 תוך כוונה לבצע בהם שפטים. היהודים נמלטו והתבצרו בטירה. כשהגיעו הפורעים למקום העמידו בפניהם את הברירה של התנצרות או מוות, והלכודים העדיפו לא ליפול לידי המרצחים והרגו אלה את אלה (ראו הטבח ביהודי יורק).

## היסטוריה
הטירה הוקמה לראשונה בשנת 1068 ולאחר שנהרסה על ידי מורדים וכוחות ויקינגים, הטירה הוקמה מחדש באופן מבוצר יותר עם חפירי מים. מאז הקמתה, הייתה הטירה מוקד כוח חשוב למלכי אנגליה והאצולה בצפון המדינה. במהלך המאה ה-13 שודרגו ביצורי הטירה על ידי הנרי השלישי ונבנתה המצודה כפי שהיא נראית כיום. במהלך המאה ה-14 שימשה הטירה בסיס צבאי ושלטוני חשוב של אנגליה במהלך המלחמות כנגד המרד הסקוטי. במאות ה-15 וה-16 הטירה החלה לאבד את חשיבותה הצבאית, אשר חודשה לפרק זמן קצר במהלך מלחמת האזרחים האנגלית כאשר היא שימשה את מגיני העיר המלוכניים.

בתקופה המודרנית, במהלך המאה ה-18 וה-19, שוקמו חלקים מהטירה בסגנון נאו-קלאסי עם הוספת מבנים אשר שימשו את האדמיניסטרציה של מחוז יורקשייר, בהמשך שימשו המבנים בטירה בתי כלא אזרחיים וצבאיים. במהלך המאה ה-20 הפכה המצודה "מגדל קליפורד" לאתר תיירות מוכר בעיר יורק, שני המבנים הנוספים אשר שרדו במתחם הטירה משמשים כיום בית משפט ומוזיאון טירת יורק.

## קישורים חיצוניים

* 
* מגדל קליפורד באתר רשות המורשת הבריטית 
* טירת יורק באתר "גייטהאוס גאזטיר" 
* אתר מוזיאון טירת יורק 

יורק
קטגוריה:יורק
קטגוריה:אנגליה: מבנים רשומים דרגה I
קטגוריה:מונומנטים רשומים
ראיתי את השטן

**ראיתי את השטן** (הנגול: **악마를 보았다**) הוא מותחן נקמה משנת 2010 שביים הבמאי הקוריאני קים ג'י-וון.  בסרט מככבים לי ביונג-הון וצ'וי מין-סיק.

## עלילה
ארוסתו של הסוכן הממשלתי קים נרצחת על ידי פסיכופת. הסוכן קים מתחקה אחר עקבותיו של הרוצח ומאתר אותו, אך לא מסגיר אותו, אלא מעלף אותו ושותל בגופו איתורית.

## דמויות
*לי ביונג-הון בתור קים סו-היאון, סוכן בשירות הביון הלאומי
*צ'וי מין-סיק בתור צ'אנג קיונג צ'ול, נהג אוטובוס אקדמי ורוצח סדרתי
*ג'ון גוק-הואן בתור ראש יחידה צ'אנג, אביהם של ג'ו-יון וסה-יון
*צ'ון הו-ג'ין בתור מפקד מחלקה או, מנהיג המשטרה
*או סאן-הא בתור צ'אנג ג'ו-יאון, ארוסתו של סו-היאון ואחותו הגדולה של סה-יון
*קים יון-סאו בתור צ'אנג סה-יון, אחותו הצעירה של ג'ו-יון
*צ'וי מו-סונג בתור טאה-ג'ו, רוצח וחברו של קיונג צ'ול
*קים אין-סאו בתור סה-ג'ונג, חברתו של טאה-ג'ו
*נאם בו-רה בתור בתו של ראש המחלקה או
*יון צ'ה-יונג בתפקיד אחות מעיירה קטנה
*הא סנג-רי בתור תלמידת חטיבת ביניים

## קישורים חיצוניים
* 

* פבלו אוטין, הקולנוע של קים ג'י וון, בבלוג סריטה
* אורון שמיר, ראיתי את השטן, סקירה, בבלוג סריטה

## הערות שוליים

קטגוריה:סרטי 2010
קטגוריה:סרטי אימה מ-2010
קטגוריה:סרטים דרום קוריאניים
קטגוריה:סרטים על נקמה
קטגוריה:סרטי אונס ונקמה
הפיגוע ברחוב אלנבי (2002)

**הפיגוע ברחוב אלנבי בשנת 2002** היה פיגוע התאבדות שהתרחש ב-19 בספטמבר 2002 באוטובוס של חברת דן, ברחוב אלנבי בתל אביב, אחד מרחובותיה המרכזיים של העיר. בפיגוע נהרגו שישה בני אדם וכ-60 נפצעו.

## הפיגוע
ביום חמישי, 19 בספטמבר 2002, זמן קצר לפני השעה 13:00 בצהריים בתל אביב, מחבל מתאבד פלסטיני עלה על קו 4 של חברת דן, אשר במהלך מסלולו חוצה את העיר מצפון לדרום, ופוצץ עצמו בחלקו הקדמי של האוטובוס, אשר היה הומה אדם באותו זמן. הפיגוע עצמו התרחש בעת שהאוטובוס עבר דרך רחוב אלנבי, אחד מהרחובות הראשיים והמרכזיים בתל אביב, בקטע שמול בניין בית הכנסת הגדול. מהפיצוץ נהרגו שישה בני אדם וכ-60 נפצעו, בהם עוברי אורח ששהו ברחוב באותה העת.

## תגובות לפיגוע
מיד לאחר הפיגוע, ארגון הטרור חמאס נטל אחריות לביצועו.

לכל אורך תקופת האינתיפאדה השנייה, ממשלת ישראל האשימה את יאסר ערפאת, יו"ר הרשות הפלסטינית, וכן את חברי ההנהגה הפלסטינית באחריות לפעולות הטרור כנגד ישראלים בתקופת האינתיפאדה. בעקבות הפיגוע גורמים ישראליים רשמיים הצהירו, כי הפיגוע הבהיר מעל לכל ספק כי ההנהגה הפלסטינית לא מסוגלת, או לא מעוניינת, לבצע פעולות אשר ימנעו מארגונים פלסטינים קיצוניים מלתקוף מטרות ישראליות.

בניסיון להבהיר כי לא הייתה מעורבות של הרשות הפלסטינית בפיגוע, בכירים ברשות הפלסטיניות גינו את הפיגוע, וקראו לכל הארגונים הפלסטינים להוקיע אותו. עם זאת, דובר החמאס אסמאעיל אבו שנב הצהיר, כי הוא מצפה לחזות ב"שורה של פעולות כנגד האויב הציוני, כתוצאה מהפשעים האכזריים היומיומיים כנגד עמנו".

נציגי האיחוד האירופי קראו לישראל לגלות איפוק, בטענה כי תגובה ישראלית חריפה לפיגוע, אשר בוצע על ידי ארגון החמאס, יריבו הפוליטי של ערפאת, עשויה להרוס את המאמצים שנעשו להבטיח הפסקת אש בין ישראל והרשות.

נשיא ארצות הברית ג'ורג' ווקר בוש גינה בחריפות את הפיגוע, ואמר כי "כל הצדדים חייבים לעשות כל שביכולתם לשם הוקעת והפסקת האלימות".

## בעקבות הפיגוע
לאחר ישיבת חירום של הקבינט הביטחוני, שהתכנסה בעקבות הפיגוע, פתחה ישראל במבצע צבאי בגדה המערבית, במהלכו טנקים וכלי רכב משוריינים החלו במצור על מתחם המוקטעה ברמאללה, בו שהה יאסר ערפאת. ערפאת וחברים נוספים בהנהגה הפלסטינית היו תחת מצור זה למשך תקופת זמן של קרוב לשנתיים, עד ליציאתו של ערפאת לבית חולים בפאריס באוקטובר 2004. כמו כן, חלק גדול ממתחם המוקטעה נהרס על ידי צה"ל במהלך המצור.

באוקטובר 2002 נעצר פעיל חמאס מחמוד שריתח, וב-28 בנובמבר 2002 נתפס גם אשרף זגייר, שהורשעו בהמשך בשילוח המחבל המתאבד לפיגוע. ב-17 בינואר 2025 החליטה ממשלת נתניהו השישית לשחררם במסגרת עסקת שחרור החטופים השנייה במלחמת חרבות ברזל. זגייר שוחרר ב-25 בינואר לכפר עקב.


קובץ:Allenby Street bus bombing I.jpg
קובץ:Allenby Street bus bombing II.jpg


## קישורים חיצוניים

## הערות שוליים

רחוב אלנבי
קו 4
קטגוריה:רחוב אלנבי
קטגוריה:דן חברה לתחבורה ציבורית
רחוב אלנבי
רחוב אלנבי
רחוב אלנבי
עבודה והגנה

"**עבודה והגנה**" היא אנדרטה שהוקמה בין השנים 1937-1929 על ידי הפסלת הישראלית בתיה לישנסקי ביער חולדה. הפסל הוקם על קברו של אפרים צ'יזיק, חלוץ וממגיני קיבוץ חולדה. לצד עובדת היותה אחת מאנדרטאות ההנצחה הראשונות בפיסול הישראלי, משקפת האנדרטה את השפעת המודרניזם האירופי על האמנות הישראלית.

## היסטוריה
היוזמה הראשונית להקמת האנדרטה הייתה של אריה גרשט, שלחם לצד צ'יזיק בקרב בחולדה. על ארגון העשייה היה מופקד הוועד הפועל של ההסתדרות, שאנשיו עמדו בראש ועדה מיוחדת מטעם המוסדות הלאומיים, הקרן הקיימת והסתדרות העובדים.

בשנת 1929, לאחר שובה מצרפת, הוזמנה לישנסקי, בתמיכתו של יצחק בן-צבי, לעצב את האנדרטה. האדריכל פריץ קורנברג יצר הצעה לעיצוב האתר כמאוזוליאום מפואר, בצורה של חצי גורן, אולם הצעה זו לא מומשה לבסוף.

האבן נחצבה באזור בית צפאפה במשקל של כ-40 טונות. העברת האבן היוותה משימה חסרת תקדים בהיסטוריה של האמנות בארץ ישראל ולישנסקי נאלצה לנסר את האבן לשניים, לאחר שלא הצליחה לגרור את האבן בשלמותה בעזרת עגלות או טרקטורים.

בשנת 1930 או 1931 החלה לישנסקי לעצב את האנדרטה במקומה בחולדה. באותה עת התגוררה באוהל ביחד עם חברי קבוצת "גורדוניה". בשנת 1932 נערך בחולדה כינוס סביב הקבר והאנדרטה הלא גמורה. באותה עת הוטמנה בקבר גם "מגילת המצבה" המספרת את סיפור נפילתו של צ'יזיק ואף קושרת בין הקמת האנדרטה לאנדרטת "האריה השואג" בתל חי, שגם בה מונצחת שרה צ'יזיק, אחותו של אפרים. האנדרטה נחנכה בשנת 1937 בטקס שבו נאמו גם רחל ינאית ויצחק בן-צבי.

## תיאור ופרשנות
האנדרטה "עבודה והגנה" נחצבה בשני גושי אבן גיר בגובה של 3 מטרים ובה מופיעות שלוש דמויות. שתיים מן הדמויות הן האחים שרה צ'יזיק ואפרים צ'יזיק. קיימת מחלוקת בקשר לזיהויה של הדמות השלישית. נירית שלו-כליפא הציעה במאמרה על האנדרטה כי זו היא דמותו של בנימין מונטר.

סגנון הפיסול של האנדרטה משלב דימוי ריאליסטי עם אקספרסיביות בעיצוב הדמויות. הדמויות מגיחות מן הסלע ואינן מופרדות ממנו, בהשפעה של עבודתו של אוגוסט רודן. בעיצובה משקפת האנדרטה אוטופיה ציונית בשילוב שבין גאולת האדמה לבין הגנת המולדת.

## קישורים חיצוניים

* 

## הערות שוליים

קטגוריה:פסלים (יצירות)
קטגוריה:פיסול ישראלי
קטגוריה:אנדרטאות לזכר חללי מערכות ישראל
קטגוריה:בתיה לישנסקי
קטגוריה:חולדה (קיבוץ)
מדרש שם

**מדרש שם** הוא הסבר למקורו או למשמעותו של שם פרטי של אדם או של מקום.

## מדרשי שם בתנ"ך
בתורה ניתנו מדרשי שם רבים, כהסבר לשמותיהם של גיבורי התורה;

לשמו של כל אחד מבני יעקב ניתן הסבר על ידי אמו. כך, למשל, מוסבר שמו של לוי: 

לעיתים משקף מדרש השם אירוע שקרה טרם הולדתו או בראשית ימיו של בעל שם זה:
* שמו של משה מוסבר: 
* בהוראת האל לאברהם  ברור שהשם יצחק נובע מהתיאור שני פסוקים קודם לכן: . מדרש בראשית רבה מציע הסבר אחר: "יצא חוק לעולם"

לעיתים תולה מדרש השם את אופיו של האדם בשמו:
* בפיה של אביגיל, אשתו של נבל הכרמלי, ישנו מדרש שם לבעלה: .
* על דלילה נאמר במסכת סוטה: "תניא, רבי אומר: אילמלא נקרא שמה דלילה - ראויה הייתה שתיקרא דלילה: דילדלה את כחו, דילדלה את לבו, דילדלה את מעשיו"

לעיתים ניתנים לגיבורי הסיפור שמות המלמדים על אחריתם (ולכן כנראה אינם השמות שניתנו להם בעת היוולדם). בניהם של אלימלך ונעמי קרויים  - שמות המלמדים על אחריתם. אף שמו של "הבל" מרמז על אחריתו המוקדמת.

## מדרשי שם בפרשנות
פרשני המקרא משתמשים לעיתים במדרש שם למטרות פרשניות. כך, למשל, הפירוש לפיו המיילדות שפרה ופועה הן יוכבד ומרים, מסביר: "שפרה - זו יוכבד, ולמה נקרא שמה שפרה? שמשפרת את הולד. דבר אחר: שפרה - שפרו ורבו ישראל בימיה. פועה - זו מרים, ולמה נקרא שמה פועה? שהייתה פועה (ומוציאה את הולד). דבר אחר: פועה - שהייתה פועה ברוח הקודש, ואומרת: עתידה אמי שתלד בן שמושיע את ישראל".

## ראו גם
* שם המעיד על בעליו
* אטימולוגיה
* אונומסטיקה

## לקריאה נוספת
* משה גרסיאל, **מדרשי שמות במקרא**, רמת גן, רביבים, תשמ"ח.
* ד. מ. [דוד מנדל] הרדוף, **מלון ומפתח למדרשי השמות התכנ"כיים באגדה**, הוצאת יזרעאל, תל אביב, 1960
* יצחק היינמן, **דרכי האגדה**, הוצאת מאגנס, תשי"ד, עמ' 110–112.

## קישורים חיצוניים
* 
* 

## הערות שוליים

קטגוריה:שמות
קטגוריה:אונומסטיקה
קטגוריה:טכניקות ספרותיות בתנ"ך
גאוגרפיה של קמבודיה

ממוזער|מפה של קמבודיה
קמבודיה היא מדינה בדרום-מזרח אסיה. היא גובלת בים סין הדרומי בדרום, תאילנד במערב, לאוס בצפון ווייטנאם במזרח.

שטחה הוא 181,035 קמ"ר, 176,515 קמ"ר יבשה ו4,520 קמ"ר מים מקום 90 בשטח בדירוג העולמי (אחרי סוריה וסנגל). אורך הגבול של קמבודיה הוא 3015 ק"מ מתוכם 514 ק"מ גבול עם לאוס, 803 ק"מ גבול עם תאילנד 1,228 ק"מ עם וייטנאם ועוד 443 ק"מ קו חוף.

## נהרות ומקווי מים
בקמבודיה קיימים שני מקווי מים עיקריים: נהר המקונג ואגם הטונלה סאפ.

### נהר המקונג
ממוזער|המסלול של נהר המקונג
נהר המקונג שאורכו כ-4350 ק"מ חוצה ב6 מדינות: סין, וייטנאם, מינמאר(בורמה), לאוס, תאילנד וקמבודיה הוא הנהר ה-11 בגודלו בעולם. הנהר חוצה שתי ערים עיקריות את פנום פן בירת קמבודיה וויינטיאן בירת לאוס. הנהר מתחיל בצ'ינגהאי בסין וממשיך עד לשפיכתו בים סין הדרומי בדלתה בדרום וייטנאם.

### הטונלה סאפ
הטונלה סאפ הוא מקווה המים הגדול ביותר בקמבודיה גודלו הוא כ-2,700 קמ"ר.
טונלה סאפ הוא יוצא דופן משתי סיבות: שינויי כיוון הזרימה שלו פעמיים בשנה, ואת החלק שמהווה את האגם מתרחב ומתכווץ באופן דרמטי עם עונות השנה. מנובמבר עד מאי, העונה היבשה של קמבודיה, סאפ טונלה מתנקז לנהר המקונג בפנום פן. עם זאת, כאשר הגשמים הכבדים של השנה שמתחילים בחודש יוני, סאפ טונלה הופך לאגם ענקי. במשך רוב השנה הוא האגם קטן למדי, בערך מטר אחד עומק ועם שטח של 2,700 קמ"ר. כאשר מפלס המים עולה בעונה הגשומה שטחו של האגם עולה לכ 16,000 קילומטרים רבועים, עם עומק של תשעה מטרים. שיטפונות הרחבה זו בשדות וביערות הסמוכים, ומספקים קרקע פורה גדולה לדגים במהלך תקופה זו הדייג באגם אסור כדי לא להפריע לדגים בזמן עונת הרבייה אבל שמפלס המים יורד ועונת הרבייה מסתיימת הדייג חוזר להיות מותר והאגם הופך להיות מקור פרנסתם של מאות משפחות בקמבודיה עד לעונת המונסונים הבאה.

## קישורים חיצוניים

קטגוריה:קמבודיה: גאוגרפיה
אנקומיינדה

[250px|ממוזער|שמאל|איור ב"קודקס קינגסבורו" שבו רואים אנקומנדרו מעניש אינדיאני [מקסיקו|מקסיקני]]
**אנקומיינדה** (בספרדית: **encomienda**, בטגלוג: Enkomiyenda) הייתה שיטה משפטית וחברתית-כלכלית פאודלית שהספרדים כפו על ילידים באמריקה ובפיליפינים, ובמסגרתה הילידים חויבו "לגמול" לספרדים באמצעות עבודה, מוצרים ומיסים, עבור החינוך בדת הנוצרית הקתולית ועבור החסות והביטחון.

השיטה הונהגה לראשונה בחצי האי האיברי של ימי הביניים על ידי ממלכות אראגון וקסטיליה בתקופת הרקונקיסטה. ה"אנקומיינדס" היו תחילה אחוזות, נכסי דלא ניידי וכן קצבאות או הטבות שהוענקו למסדר צבאי על מנת להגן על תושבי אזורי הספר שגבלו באזורים תחת שליטה מוסלמית.

כבר בתחילת המאה ה-16 הייתה האנקומיינדה כלי לקולוניזציה שאימצו הספרדים בימי כיבוש אמריקה וכיבוש הפיליפינים. ה"אנקומיינדה" באמריקה, כגרסה של הארגון הפאודלי שהתקיים באירופה, הצטיינה בתכונות מיוחדות חדשות נוספות. ה"אנקומיינדה" הקולוניאלית הייתה שטח מסוים שבה התקיימה קבוצה של ילידים ושנמסר לכמה מתיישבים ספרדים, המכונים "אֶנקוֹמֶנדֵרוֹס" (encomenderos), על מנת לנהל אותם ולהביאם לדת הנוצרית. האנקומיינדה הייתה במקרה זה מוסד שנועד לחזק את הקולוניזציה של השטחים החדשים באמצעות שעבוד פיזי, נפשי ודתי של האוכלוסיות הילידיות הפרה-קולומביאניות.

אף-על-פי שהספרדים הכירו בילידים כבני אדם (סוגיית היותם בעלי "נשמה" הועלתה לדיון על ידי קרל החמישי, קיסר האימפריה הרומית הקדושה בוויכוח ואיאדוליד והוכרעה אחרי דיונים סוערים), הם סברו שכמו הקטינים, גם הילידים אינם אחראים למעשיהם והם זקוקים לפיקוח של האנקומנדרוס. קביעה זו שימשה להצדקת שעבוד האינדיאנים הילידים. תוך זמן קצר האנקומנדרוס התחילו לנצל את הילידים שבפיקוחם, ה"אנקומנדאדוס" (encomendados), בעבודות פרך בלתי אנושיות. הם קיבלו מהשלטון המלכותי חופש פעולה מוחלט בניצול האינדיאנים שבשליטתם. ראשי הילידים אולצו לאסוף למען ה"אנקומנדרוס" את כל המוצרים – דברי מזון כמו תירס, דגים, בשר וכן מתכות. האנקומנדרו נשאר בקשר קבוע עם האחוזה – ה"אנקומיינדה", אך התגורר בעיר.

כל מי שהצטיין בשירות הכתר הספרדי ובמפעל ההתיישבות הספרדית באדמות שנתגלו לא מכבר ונכבשו, יכול היה לקבל אנקומיינדס כתגמול. בהתחלה הוענקו אנקומיינדס עם זכות להורשה לכמה דורות, אך בהמשך הם הוענקו זמנית בלבד ללא אפשרות להורישם.

שיטת האנקומיינדה הוחלפה בשיטת האסיינדות (Hacienda), שהן נחלות בבעלות הקולוניאליסטים.

האנקומנדרוס לא פעלו בעצמם לשם העברת האינדיאנים לדת הנוצרית, ומשימה זאת הופקדה למעשה בידי המסדרים הדתיים, בעיקר הפרנציסקנים והדומיניקנים. אינדיאנים רבים נעקרו ממקומותיהם ויושבו מחדש (רדוקסיון – Reducciones) בקהילות נוצריות.

## לקריאה נוספת

## קישורים חיצוניים
*
* 

קטגוריה:ספרד: היסטוריה
קטגוריה:האימפריה הספרדית
קטגוריה:הפיליפינים: היסטוריה
מדליית פרקין

**מדליית פרקין** (באנגלית: **Perkin Medal**) היא פרס המוענק מדי שנה על ידי הסניף האמריקאי של החברה הבריטית לקידום התעשייה הכימית (Society of Chemical Industry). המדליה מוענקת למדען תושב אמריקה עבור "חדשנות בתחום הכימיה השימושית שהביאה לפיתוח מסחרי יוצא דופן".

המדליה הוענקה לראשונה בשנת 1906 לציון יובל החמישים לגילוי ה"אנילין הסגול", צבע האנילין הסינתטי הראשון. זאת לכבוד ביקורו בארצות הברית של סר ויליאם הנרי פרקין (William Henry Perkin) בעל ההמצאה.

המדליה מוענקת מדי שנה מאז 1908.

## בין חתני המדליה
* 1906 - ויליאם הנרי פרקין 
* 1911 - צ'ארלס מרטין הול
* 1928 – אירווינג לאנגמיור
* 1937 - תומאס מידג'לי
* 1957 - גלן תיאודור סיבורג
* 1975 - קארל דג'ראסי
* 1977 - פול פלורי -זוכה פרס נובל לכימיה לשנת 1974
* 1980 - הרמן מארק
* 1982 - הרברט בראון
* 2004 - גורדון מור

## קישורים חיצוניים

* 
* רשימת חתני מדליית פרקין 

פרקין
קטגוריה:הנדסה כימית
לירה (כלי נגינה)

שמאל|ממוזער|250px|הלירה כציור על אגרטל יווני עתיק
250px|ממוזער|שמאל|הסרקופג המיקני מכרתים מהמאה ה-14 לפנה"ס ובו הלירה בעלת שבעת המיתרים
ה**לירה** (ביוונית: **Λύρα**) הוא כלי מיתרים, מעין נבל קטן, מן החשובים ביוון העתיקה. גוף הלירה היה עשוי משריון צב ומתוכו בלטו שתי זרועות מחוברות בדומה לעול שממנו נמתחו המיתרים. מספר המיתרים נע בין 3 ל-10 ופרטו עליהם במפרט. באורגנולוגיה, הלירה מוגדרת כלאוטה (או "קתרוס"), אשר בו המיתרים מחוברים לקורת רוחב (yoke).

## אזכורים שונים של כלי הנגינה בתרבות
המיתולוגיה היוונית מספרת שהרמס בנה את הלירה משריון צב בבוקר בו נולד. תמורת כלי נגינה זה, הסכים אפולו, שהיה חובב מוזיקה, להפוך את הרמס ואת אמו לאלים. כלי נגינה זה מוזכר ביצירותיו של הומרוס: האיליאדה והאודיסיה. שאול טשרניחובסקי, אשר תרגם את היצירה לעברית, כינה את הכלי "כינור".

בעיר אור העתיקה שבמסופוטמיה נחשפו לירות המתוארכות לשנת 2500 לפני הספירה.

הציור המוקדם ביותר של לירה בעלת שבעה מיתרים מופיע על סרקופג המפורסם של Hagia Triada (מקום ישוב קטן בכרתים) והיא מתוארכת לשנת 1400 לפני הספירה.

מימי הביניים משמש השם "לירה" בעיקר לכלי קשת שונים כמו "כינור הגלגל", וכינור הדומה ל"כמנצ'ה" בטורקיה. הלירה נמצאת בשימוש כיום באתיופיה, במצרים העליונה ובדרום סיני.

לפי המסורת היהודית, דוד המלך ניגן לפני שאול המלך בנבל קשתי, שהוא למעשה לירה. כלי נגינה זה מכונה "כינור דוד". כך מתואר בספר שמואל (): .

## סוגים של לירה
### הלירה המוכרת לנו כיום
כלי מיתר דמוי כינור עם מיתרי תהודה. (נפוצה גם בטורקיה בסגנון קצת שונה)

### לירה דה בראצ'ו
לירת הזרוע (באיטלקית: lira da braccio). זהו כלי קשת, הדומה לכינור, מתקופת הרנסאנס. בעל חמישה מיתרים המתוחים מעל השחיף ושני מיתרי בורדון מחוצה לו.

### לירה דה גאמבה
לירת שוק (באיטלקית: lira da gamba). קרויה גם לירונה (באיטלקית: lirone). זהו כלי באס גדול הנתמך מתחת לצוואר המנגן ומונח בין ברכיו. הכלי הוא בעל תשעה עד חמישה עשר מיתרים ושני מיתרי בורדון.

### סוגים נוספים של לירה
* לירת קופסה – תיבת התהודה שלה דמוית קופסה
* לירת קערה – תיבת התהודה שלה בצורת קערה

## מונחים שנקראים על שם הלירה
מכיוון שהלירה ליוותה שירה נוגה במחזות, נקראות על שמה השירה הלירית והמוזיקה הלירית. המונח אף התגלגל למונח הכללי הלועזי למילים של שיר (), ומשמש גם בשם סגנון האומנות החזותית מופשט לירי.

## לקריאה נוספת
* שיה ז'ק, המוזיקה, הוצאת המרכז לתרבות ולחינוך, 1977
* ג'יל רולי (עורך), ספר המוזיקה מראשיתה ועד ימינו, הוצאת יבנה, 1997

## קישורים חיצוניים

* 
* 

## הערות שוליים

קטגוריה:כלי פריטה
קטגוריה:כלי מיתר
קרין אגסי

**קרין אגסי-סלוניקי** (נולדה ב-28 ביולי 1988) היא כדורסלנית עבר ישראלית ששיחקה בעמדת הקלעית בקבוצת בנות הרצליה ובסגל המורחב של נבחרת ישראל בכדורסל נשים.

## ביוגרפיה
אגסי גדלה בקבוצת הילדות של בנות הרצליה. בשנת 2005 שיחקה אגסי לראשונה בליגת העל בכדורסל נשים, במדי קבוצת בנות השרון. בשנתיים לאחר מכן (עונות 2006-7 ,2008-9) שיחקה במכבי בנות אשדוד. ב-2009-10 חזרה לבנות השרון, שם שיחקה בהדרכת המאמן שיקי פלח, ועונה לאחר מכן (2010-11) עברה יחד עם פלח למכבי רמת חן. ב-2011-12 חזרה אגסי לשנה נוספת בבנות השרון. לאחר פתיחת עונת 2012-13 עברה  לאליצור נתניה ועזרה לקבוצה להישאר בליגה. בקיץ 2013 עברה לקבוצת בנות הרצליה שעלתה לליגה הראשונה. 

אגסי לקחה חלק בנבחרות ישראל הצעירות: שיחקה בשתי אליפויות אירופה עם נבחרת הקדטיות (באחת מהן בתור קפטנית), הייתה חלק מנבחרות הנערות ונבחרת העתודה. משתתפת כיום בסגל הרחב של הנבחרת הבוגרת. 

בספטמבר 2016 נישאה לבת זוגה יפעת אגסי-סלוניקי. 

## קישורים חיצוניים

* הבלוג של קרין אגסי, באתר "ספסל"
* קרין אגסי, באתר "ספסל"
* 
* כתבת צבע עם קרין אגסי ומיכל אפשטיין, בערוץ one ביוטיוב, 10 בנובמבר 2010

קטגוריה:כדורסלניות אליצור מכבי נתניה
קטגוריה:כדורסלניות מכבי עירוני רמת גן
קטגוריה:כדורסלניות מכבי אשדוד
קטגוריה:כדורסלניות בנות הרצליה
קטגוריה:כדורסלניות להט"ביות
קטגוריה:ספורטאים להט"בים ישראלים
קטגוריה:ספורטאיות להט"ביות ישראליות
קטגוריה:ישראליות שנולדו ב-1988
קטגוריה:ישראלים שנולדו ב-1988
אנקאם

**אנקאם** (בקטלאנית: **Encamp**) היא קהילה אוטונומית ועיירה במרכז אנדורה, השוכנת על גדת נהר ולירה.

בתחום השיפוט של הקהילה ארבעה יישובים עיקריים: בשנת 2009 התגוררו בלה בונס – 1,181 תושבים, באל פאס דה לה קאזה – 3,099 תושבים, בווילה – 1,184 תושבים, ובעיירה אנקאם – 8,799 תושבים.

כלכלת הקהילה מבוססת בעיקר על התיירות בה. בתחום הקהילה נמצא אגם אנגולסטרס שמימיו מנוצלים להפקת חשמל באנרגיית מים, בתחנת כוח הידרואלקטרית הממוקמת ליד העיירה אנקאם.

אנקאם הוא חלק מאזור הסקי Grandvalira עם גישה ל-216 ק"מ של סקי במורד, עם 286 מסלולים מסומנים, המקבלים שירות על ידי 66 מעליות סקי בסך הכל. בנוסף לסקי באנקאם עצמה (63 מסלולי סקי שלבים), ה-Lift Lift Pass המתאים מאפשר לגלוש או להשתמש בגלשן שלג באתרי הסקי האחרים בגרנדוואלירה.

מועדון הכדורגל של הקהילה אנקאם (.Encamp F.C), הוא המועדון הוותיק ביותר המשחק בליגת העל האנדורית.

## ערים תאומות
לאנקאם שתי ערים תאומות:
* 
* 

## קישורים חיצוניים

* 

## הערות שוליים

קטגוריה:אנדורה: יישובים
קטגוריה:אנדורה: קהילות אוטונומיות
יוסף בן-דוד (גאוגרף)

**יוסף (יוסקה) בן-דוד** (1933–2012) היה גאוגרף-אנתרופולוג ישראלי, חוקר החברה והתרבות הבדואית בישראל, היה עמית-מחקר במרכז למחקרים חברתיים, המכון לחקר המדבר. בן דוד גם שימש כמרצה לגאוגרפיה במכללת דוד ילין ובאוניברסיטת בן-גוריון בנגב. בשנותיו האחרונות הוא פעל כחוקר במכון ירושלים לחקר ישראל ובמכון פלורסהיימר למחקרי מדיניות. בן דוד נחשב כמומחה בעל שם בתחום הבדואים בנגב. הוא העלה את הדברים על הכתב ותרם תרומה חשובה בעיקר בכל הנוגע להיבט האקדמי של העבודה ולהעמדת דברים על דיוקם תוך הסתייעות במקורות, השוואות והתעמקות בספרות העוסקת בנושא.

## מספריו ומאמריו
* בדווים ובדווים - פלאחים בתהליך העיור בנגב, מכון פלורסהיימר למחקרי מדיניות, 2001
* ג'בליה : שבט בדוי בצל המנזר, הוצאת כנה, 1981
* הבדווים בישראל : היבטים חברתיים וקרקעיים, הוצאת המכון לחקר מדיניות קרקעית ושימושי קרקע ומכון ירושלים לחקר ישראל, 2004
* המורשת התרבותית של הבדווים בנגב,  הוצאת מכון ירושלים לחקר ישראל
* הסכסוך על אדמות הבדווים בנגב, הוצאת המרכז לחקר החברה הערבית בישראל, 1996
* יישוב הבדווים בנגב : מדיניות ומציאות 1992-1967,  הוצאת מכון ירושלים לחקר ישראל,  1993
* מבוא לסוציולוגיה, 1959
* מריבה בנגב : בדווים, יהודים, אדמות, הוצאת המרכז לחקר החברה הערבית בישראל, 1996
* שבטי הבדוים בדרום-סיני, הוצאת דפוס הקשת
* הבדווים בגליל ובצפון הארץ בראי התמורות
* 
*הבדווים בנגב, 1960-1900 אתר מט"ח

## קישורים חיצוניים
* 
*  על שינוי מואץ - שיחה עם יוסף בן דוד באתר סנונית, מרץ 1985
* הבדווים בגליל ובצפון הארץ בראי התמורות / יוסקה בן דוד ואמנון ברקאי באתר הוצאת אריאל
* 

קטגוריה:גאוגרפים ישראלים
קטגוריה:אנתרופולוגים ישראלים
קטגוריה:גאוגרפים יהודים
קטגוריה:אנתרופולוגים יהודים
קטגוריה:ישראלים שנולדו ב-1933
קטגוריה:ישראלים שנפטרו ב-2012
ניקולי

**ניקולי** (ביפנית: **ニコリ**, *ניקורי*) **שיתוף בע"מ** היא הוצאה לאור יפנית המתמחה במשחקים, ובמיוחד בתשבצי מספרים וחידות היגיון. *ניקולי* הוא גם כתב עת המתפרסם אחת לשלושה חודשים (אשר שמו המלא הוא *Puzzle Communication Nikoli*) על ידי החברה. *ניקולי* החלה להתפרסם בעולם עם הפצתו של הסודוקו.

השם "ניקולי" מגיע משמו של סוס המרוץ שזכה ב*אלפיים ג'ינים אירים* ב-1980; נשיא ניקולי, מאקי קאג'י, הוא חובב מרוצי סוסים והימורים.

רצונה של ניקולי להתפרסם מתבטא במאגר החידות שלה שאינו תלוי בתרבות מסוימת. דוגמה לחידה שהיא תלוית תרבות או שפה הוא התשבץ, שנשען על שפה מסוימת ואלפבית מסוים. מסיבה זו החידות של ניקולי לרוב מבוססות על היגיון, ולעיתים קרובות על מספרים.

משחקה של ניקולי, הסודוקו, הוא החידה הנפוצה ביותר ביפן. הסודוקו החל להיות פופולרי בעולם המערבי ב-2005, אף על פי שבמקור הוא היה חידה אמריקאית, מאחר שדל מאגאזינס יצרו והפיצו אותו במשך שנים.

כתב העת המציא מספר סוגים חדשים של חידות, והביא כמה סוגים חדשים ליפן.

## החידות של ניקולי

שמאל|ממוזער|250px|דוגמה לפתרון חידת שחור ופתור
ממוזער|שמאל|180px|דוגמה לחידת נוריקבה בגודל של 10x9 ברמת קושי בינונית
ממוזער|300px|שמאל|דוגמה לטבלת '''היטורי''' גמורה
כמה מן החידות של ניקולי, עם שמן היפני.

* אותיות ומספרים ふくめん算
* אינשי נו היה 因子の部屋
* אפקט דומינו 波及効果
* אקארי 美術館
* גוישי הירוי 碁石ひろい
* גשרים 橋をかけろ
* דרך כפרית カントリーロード
* הוטארו בים ホタルビーム
* היאוקה へやわけ
* היטורי ひとりにしてくれ
* ויטראז' ステンドグラス
* חבר את הנקודות 点つなぎ
* טאטבו יוקובו タテボーヨコボー
* טטמיברי タタミバリ
* יג'ילין ヤジリン
* יג'יסן קזוסן やじさんかずさん
* מאסיו ましゅ
* מבוך 迷路
** מבוך תמונה 浮き出し迷路
* מופע השמיים 天体ショー
* מוצ'יקורו モチコロ
* מספר קשור ナンバーリンク
* נורומינו ヌルオミノ
* נוריקבה ぬりかべ
* סודוקו 数独
* סלית'רלינק スリザーリンク
* פילומינו フィルオミノ
* צבעריח タイルペイント
* קאקורו カックロ
* קורומסו 黒マスはどこだ
* קייסוקה ケイスケ
* קין-קון-קאן キンコンカン
* קישור משקף リフレクトリンク
* קשור באלכסון ごきげんななめ
* שאקשאקה シャカシャカ
* שחור ופתור エデル
* שיקאקו 四角に切れ
* תיק バッグ
* תפזורת シークワーズ 
* תשבץ クロスワードパズル

## ראו גם
* תשבץ מספרים
* חידת היגיון

## קישורים חיצוניים
* 
* Rules of 80+ Nikoli Puzzles בגרמנית ובאנגלית

## הערות שוליים

קטגוריה:תשבצי מספרים
קטגוריה:בעיות NP-שלמות
קטגוריה:שעשועי מתמטיקה
קטגוריה:חידות
פלינטשייר

**מחוז פלינטשייר** (באנגלית: **County of Flintshire**, בוולשית: **Sir y Fflint**) הוא מחוז בצפון-מזרח ויילס, הממלכה המאוחדת. המחוז נוצר בשנת 1996 בעיקר על בסיס נפת אלין ודי סייד (Alyn and Deeside) ונפת דלין (Delyn) של מחוז קלוויד (Clwyd). פלינטשייר, מחוז רקסהאם ודנבישייר הם שלושת המחוזות שנוצרו בשנת 1996 עם פיצול מחוז קלוויד, הם מהווים את הפינה הצפון-מזרחית של ויילס.

במחוז מתגוררים כ-152,500 תושבים כשבירתו היא העיר מולד (Mold).

## היסטוריה

## גאוגרפיה
מחוז פלינטשייר גובל בצידו המזרחי עם אנגליה (מחוז צ'שייר). מכיוון מערב המחוז גובל עם מחוז דנבישייר ומדרום הוא גובל עם מחוז מחוז רקסהאם.

מלבד עיר הבירה מולד שמנתה 9,568 תושבים ב-2001, הערים והעיירות העיקריות הן קונאס קווי (Connah's Quay) עם 17,500 תושבים, באקלי (Buckley) עם 14,568 תושבים, פלינט (Flint) עם 12,804 תושבים, קרוויס (Caerwys) עם 10,315 תושבים והוליוול (Holywell) עם 5,794 תושבים. בנוסף לאלו, באזור שפך נהר הדי במזרח המחוז, ישנו אזור המאחד מספר עיירות יחד ונקרא "הדי סייד" (Dee Side; לצד נהר הדי) באזור זה ישנם כ-50,000 תושבים בעיירות השונות (באזור זה נכללת גם קונאס קווי).

## קישורים חיצוניים

* 
* 

## הערות שוליים

קטגוריה:ויילס: מחוזות
*
קטגוריה:קלוויד
קטגוריה:מחוזות הספר הוולשי
בובספוג מתחת לאפס

**בובספוג מתחת לאפס** (באנגלית: **SpongeBob's Truth or Square**; בגרסתו המתורגמת בארץ נקרא "**בובספוג: אמת או ריבוע**") הוא סרט טלוויזיה המבוסס על סדרת הטלוויזיה בובספוג מכנסמרובע. הסרט שודר לראשונה ב-6 בנובמבר 2009 בארצות הברית, וב-13 בדצמבר 2009 שודר בערוץ ניקלודיאון בישראל. הסרט ידוע גם כשני פרקים כפולים (123–124) של הסדרה.

## תקציר העלילה
בובספוג נזכר שמסעדת "הסרטן הפריך" חוגגת 117 שנה. הוא נזכר בביקורו הראשון במסעדה ומספר על כך לגארי. לאחר מכן, בובספוג יוצא מביתו ומגיע ל"סרטן הפריך".

מר קראב מספר לבובספוג שזו ההזדמנות המושלמת עבור פלנקטון לגנוב את הנוסחה הסודית של קציצת הסרטן. אי לכך, מר קראב שוכר את פטריק כמאבטח (וכך לא צריך לשלם, שכן פטריק התמים מסכים לעבוד בחינם). בובספוג מתכוון להראות לסקווידוויד, לפטריק ולמר קראב את פסל הקרח שהכין לכבוד יום ההולדת של "הסרטן הפריך", אך בטעות כולם ננעלים במקפיא. הם מנסים לצאת דרך פתחי האוורור. בזמן שהם בפתחי האוורור נזכרים כולם בתקופות שונות מהסרטן הפריך וגם מחייהם לפני תחילת הסדרה כגון: רכישת הבית של בובספוג, העבודה בסרטן הפריך לפני בובספוג, החתונה של בובספוג וסנדי ועוד.

בינתיים, כל הלקוחות כועסים משום שלא קיבלו את קציצות הסרטן שהזמינו. הלקוחות מתעצבנים ועוזבים את המסעדה. לאחר שבובספוג, פטריק, סקווידוויד ומר קראב הצליחו לצאת מהמסעדה, בובספוג שר שיר על "הסרטן הפריך". הלקוחות מתרגשים וחוזרים למסעדה.
* במהלך הפרק מר קראב עונה לסקווידוויד על זה שהוא יודע שהוא לא עובד באימרה "לא הכול עובר, חביבי". זהו ככל הנראה אזכור לעמי מנדלמן, חבר להקת "הכל עובר חביבי", אשר דיבב את מר קראב.

## גרסאות
לפרק יש שלוש גרסאות:

### גרסה ראשונה
השידור האמריקאי של הפרק בצורתו המקורית, בעל אורך של 51 דקות. גרסה זו היא הגרסה הנפוצה בארצות הברית, וזמינה בכל הגרסאות הדיגיטליות של הפרק. גרסה זו הופצה ל-DVD *The Pilot a Mini-Movie and the Square Shorts.* גרסה זו מתחילה בסצנה בה פאטצ׳י מגיע לאולפני ניקולודיאון ומלווה בידי איש האבטחה אל חדר ההמתנה. גרסה זו כוללת בין היתר הופעות אורח של רוזריו דוסון, לברון ג'יימס, טינה פיי, ויל פרל, קרייג פרגוסון ורובין ויליאמס, לצד קריינות של ריקי ג'רווייס בתחילת הפרק ובסופו.

### גרסה שנייה
גרסה חלופית של הפרק, באורך של 44 דקות. הגרסה שמשודרת בשנים האחרונות בניקלודיאון האמריקאי והופצה ל-DVD *Bikini Bottom Bash*, והגרסה שהופצה לכלל מדינות העולם (בין היתר לישראל), לרוב, גרסה זו נחצתה לשני חלקים. גרסה זו הורידה את הסצנות של פאטצ׳י בתחילת הפרק באולפני ניקולודיאון, וגם את ההקדמה והאפילוג של ריקי ג'רווייס. כמו כן, גרסה זו קיצצה את הופעות האורח של רוזריו דוסון, לברון ג'יימס, טינה פיי, ויל פרל, קרייג פרגוסון ורובין ויליאמס. גרסה זו מתחילה בסצנת תשדיר ״התכנית של פאטצ׳י הפיראט״, שבמהלכה ישנן מספר שורות שנוספו שלא קיימות בגרסה המקורית.

### גרסה שלישית
הגרסה המורחבת של הפרק, באורך של 59 דקות. גרסה זו הופצה למהדורות ה-DVD של הפרק (למעט *The Pilot a Mini-Movie and the Square Shorts* ו-*Bikini Bottom Bash*). גרסה זו היא שילוב של שתי הגרסאות הקודמות, בתוספת הופעות אורח נוספות של טריומף, כלב העלבונות הקומי, אדי דיין, סצנה מורחבת של רובין ויליאמס ואפילוג מורחב מפי ריקי ג'רווייס.

## קישורים חיצוניים

קטגוריה:סרטי הנפשה אמריקאיים
קטגוריה:סרטי 2009
קטגוריה:סרטים מבוססי סדרות טלוויזיה
קטגוריה:סרטי טלוויזיה אמריקאיים
קטגוריה:פרקי טלוויזיה: בובספוג מכנסמרובע
קטגוריה:בובספוג מכנסמרובע - סרטים
מכבי נתניה (כדורגל חופים)

**מכבי "רימקס" נתניה** היא קבוצת כדורגל חופים המשחקת בליגת "בנק יהב" בכדורגל חופים.
## היסטוריה
הקבוצה הוקמה בשנת 2007 יחד עם הקמת הליגה.
מכבי נתניה היא הקבוצה הראשונה שזכתה באליפות הליגה, לאחר שניצחה בגמר את עירוני ראש העין בתוצאה 2–5 כאשר כוכב הקבוצה צחי אילוז כבש צמד. בעקבות זאת, נתניה הוזמנה לאליפות אירופה בכדורגל חופים.

לאחר מכן, נתניה הגיעה 4 פעמים לגמר הליגה שם הפסידה בכל המשחקים. היא הקבוצה עם הכי הרבה העפלות לגמר הליגה.

בקבוצה שיחקו מיטב השחקנים של נבחרת ישראל, כגון: צחי אילוז, אדיר דנין, קובי בדש, אדם לם ולירון פרטוק. צחי אילוז הוא השחקן עם הכי הרבה שערים בליגה בכל הזמנים עם 48 כיבושים.

בשנת 2013 הקבוצה החתימה את דייגיניו הברזילאי מראש העין, אשר הציג יכולת עילאית והביא אותה עד לגמר, שם הפסידה לבני "פלפלה" כפר קאסם. באותה עונה מונה שחקן העבר אורן מוחרר להיות מאמנה החדש של נתניה אחרי שבני לם, מאמנה הוותיק של נתניה ומאמן הנבחרת, החליט שהוא מתעמק באימון הנבחרת. אמנם לאחר שלושה מחזורים בלבד, בני לם מצא את עצמו חוזר לאמן את קבוצתו. בשנה הזאת רבים החשיבו את נתניה כקבוצה עם הכדורגל היפה והיעיל ביותר שנראה בחוף פולג.

## הסגל הנוכחי
*סגל ל[[הליגה הישראלית בכדורגל חופים 2019|אליפות ליגת בנק יהב בכדורגל חופים לעונת 2019]]*

מאמן:  לירון פרטוק

## תארים
### תחרויות לאומיות
**[[הליגה הישראלית בכדורגל חופים|ליגת בנק יהב בכדורגל חופים]]**
* **אלופה (4)**: 2007, 2014, 2017, 2018
* סגנית (6): 2009, 2010, 2011, 2013, 2015, 2019

## אוהדים
בכל יום שישי מגיעים לארנה בחוף פולג קבוצה של נערים, המחזיקים בשם "אולטראס החוף". הנערים מכינים תפאורות ומעודדים בכל משחק.

קטגוריה:נתניה: מועדוני ספורט
קטגוריה:קבוצות כדורגל חופים ישראליות
תיאטראות ברודוויי

ממוזער|תיאטרון ניו אמסטרדם בניו יורק
**תיאטרון ברודוויי** (באנגלית: **Broadway theatre**), אשר בדרך כלל נקרא פשוט **ברודוויי**, הן אוסף ההצגות (ברובן, מחזות זמר) שהוצגו באחד מ-41 אולמות התיאטרון המקצועיים, הכוללים 500 מושבים או יותר, הממוקמים ברובע התיאטראות ובמרכז לינקולן לאורכו של רחוב ברודוויי, ברובע מנהטן של העיר ניו יורק. יחד עם התיאטראות בווסט אנד של לונדון, תיאטראות ברודוויי נחשבים כמייצגים את הרמה הגבוהה ביותר של תיאטרון מסחרי בעולם הדובר אנגלית.

רק שלושה מהתיאטראות נמצאים ברחוב ברודוויי עצמו: תיאטרון ווינטר גרדן, תיאטרון פאלאס ותיאטרון ברודוויי. יתר התיאטראות נמצאים ברחובות הסמוכים.

רובע התיאטראות של ברודוויי הוא אטרקציה תיירותית פופולרית בעיר ניו יורק. על פי *The Broadway League*, בעונת 2018–2019 צפו 14,768,254 איש בהופעות ברודוויי שגרפו רווח של 1,829,312,140 דולר.

## הצגות ברודוויי בולטות

## ראו גם
* פרס טוני
* תיאטראות וסט-אנד (הצגות וסט-אנד בולטות)
* אוף ברודוויי (הצגות אוף ברודוויי בולטות)

## קישורים חיצוניים

* 

## הערות שוליים

*
ברודוויי
ברודוויי
תיאטראות וסט אנד

250px|ממוזער|תיאטרון פאלס.
220px|ממוזער|תיאטרון דומיניון.
**תיאטראות הווסט אנד** (באנגלית: **West End theatre**; בדרך כלל נקרא פשוט **וסט אנד**) הוא מונח פופולרי עבור הזרם המרכזי של התיאטרון המקצועי המבוים בתיאטראות הגדולים של "התיאטראות" של לונדון, אשר ברובע וסט אנד. יחד עם התיאטרון בברודוויי בניו יורק, תיאטרון הווסט אנד נחשב בדרך כלל כמייצג של הרמה הגבוהה ביותר של תיאטרון מסחרי בעולם הדובר אנגלית. צפייה בהופעה בווסט אנד היא פעילות תיירותית נפוצה בלונדון.

לראשונה, סך כל הצופים בהופעות וסט אנד בשנה קלנדרית עלה על 12 מיליון בשנת 2002, ועלה על 13 מיליון בשנת 2007, ובכך נקבע שיא חדש עבור הווסט אנד. מאז סוף 1990 חלה עלייה במספר שחקני מסך מפורסמים על הבמה בלונדון.

## רשימת תיאטראות וסט אנד

## הצגות וסט-אנד בולטות

## ראו גם
* תיאטראות ברודוויי (הצגות ברודוויי בולטות)
* אוף ברודוויי (הצגות אוף ברודוויי בולטות)

## הערות שוליים

קטגוריה:לונדון: תרבות
וסט אנד
וסט אנד
וסט אנד
LittleBigPlanet

**LittleBigPlanet** (מילולית: **כוכב קטן גדול**) הוא משחק פלטפורמה שיצא במקור לשווקים בשנת 2008. המשחק פותח על ידי חברת Media Molecule והוצא לאור על ידי חברת Sony Computer Entertainment, וזהו המשחק הראשון בזיכיון של LittleBigPlanet. המשחק יצא במקור לקונסולת המשחקים פלייסטיישן 3 ובהמשך הוסב גם ל-PSP ו-PS VITA.

המשחק זכה להצלחה מסחרית ניכרת לאורך השנים. עד שנת 2010 נמכרו מעל ל-4.5 מיליון עותקים של המשחק ברחבי העולם. הפופולריות העצומה לה זכה המשחק הובילה להיווצרות של זיכיון מצליח הכולל בין היתר את משחקי ההמשך LittleBigPlanet 2 , ו-LittleBigPlanet 3 , וכמו גם את משחק הספין-אוף LittleBigPlanet Karting , שהוא משחק מרוצים המתרחש באותו עולם המשחק, ומשחק הספין-אוףSackboy: A Big Adventure .

## משחקיות
במשחק השחקנים שולטים בדמות המכונה "Sackboy" (מילולית: "נער שק"), בובת בד אשר התעוררה לחיים בעולם הבנוי כולו מאובייקטים של מלאכת יד. את הדמות צריכים להוביל במגוון שלבים מלאים במכשולים, פאזלים ואובייקטים אינטראקטיביים, והמשחק משלב מכניקת פלטפורמה מסורתית אשר בה השחקנים צריכים לעיתים רבות לפתור בעיות באופן יצירתי.

ניתן לבצע התאמה אישית למראה של הדמות עם תלבושות, אביזרים והבעות פנים רבות ומגוונות.

שלבי המשחק כולם נוצרו בהשראת תחום מלאכת היד והם כוללים עיצובים אשר מכילים אובייקטים רבים שלכאורה עשויים מחומרים כמו בד, קרטון, עץ ומתכת. האסתטיקה הייחודית הזו היא מאפיין מכונן במשחק ותורמת רבות לקסם שלו.

המשחק מורכב משלושה חלקים עיקריים:
* שחק - בחלק זה השחקנים מסוגלים לשחק במשחק ב"מצב סיפור" (Story mode) או בשלבים שנוצרו על ידי שחקנים אחרים ואשר אותם הם בחרו לשתף באינטרנט. השלבים השונים בהם ניתן לשחק מתרחשים באזורים עם תמות ייחודיות כמו בג'ונגל, בעיר, במדבר, במקדש, וכו'. לכל אזור יש אתגרים ודמויות ייחודיות.
* צור - עורך שלבים המאפשר לשחקנים ליצור שלבים מורכבים משלהם.
* שתף - בחלק זה השחקנים יכולים להעלות את השלבים שלהם לאינטרנט על מנת ששחקנים אחרים יוכלו לשחק בשלבים שהם יצרו. חלק גדול מכל אותם השלבים המותאמים אישית אשר נוצרו לאורך השנים על ידי קהילת השחקנים של המשחק היו בעבר נגישים להורדה, ותרמו רבות להצלחה הניכרת לה זכה המשחק לאורך השנים. השלבים של המשחק שהיו זמינים בעבר לכל חדלו להיות זמינים כאשר השרתים של המשחק נסגרו ב-13 בספטמבר 2021.

עד ארבעה שחקנים מסוגלים לשחק במשחק בו זמנית - הן אונליין והן במצב לא מקוון. את חלק משלבים במצב הסיפור במשחק ניתן להשלים רק במסגרת עבודת צוות.

## פיתוח
המשחק נוצר על ידי חברת פיתוח משחקי הווידאו הבריטית Media Molecule בהשראת סרט האנימה "הטירה הנעה". 

לאורך השנים חברת Media Molecule המשיכה לספק עדכונים, ותכנים חדשים אשר היו זמינים לשחקנים ברשת. 

המוזיקה של המשחק נוצרה על ידי קנת יאנג, דניאל פמברטון ומאט קלארק. 

## קישורים חיצוניים

*ביקורת משחק: LittleBigPlanet, אתר משחקים ויגיימס 

## הערות שוליים

קטגוריה:משחקי וידאו משנת 2008
קטגוריה:משחקי פלייסטיישן 3
קטגוריה:משחקי פלטפורמות ממוחשבים
קטגוריה:משחקי וידאו קואופרטיבים
קטגוריה:משחקי גלילה צדדית
קטגוריה:משחקי וידאו שפותחו בממלכה המאוחדת
כריש-שן שורי

ממוזער|כריש חול נמרי שוחה ליד ספינה גרמנית טבועה
**כְּרִישׁ-שֵׁן שׁוֹרִי** (מכונה גם: **כריש חול נמרי**; שם מדעי: *Carcharias taurus*) הוא מין כריש מהמשפחה כרישי חול, השוחה באזורי מים רדודים וחמימים עד ממוזגים בכל האוקיינוסים.

כריש זה מצוי בסכנת הכחדה עקב דיג יתר, דיג ספורט, דיג של טרפו ורבייה נמוכה. במספר מקומות (כמו לחופה המזרחי של ארצות הברית) הכרישים נפגעים גם מזיהום הים.

## תיאור
אורכו של כריש שן שורי בוגר  ומשקלו 95–159 ק"ג. הוא בעל מבנה שיניים גדולות ומשוננות הבולטות מקצה לסתו והוא בעל סנפירים נמוכים ושטוחים עם ראש מחודד המופנה כלפי מעלה, כשהזנב בעל אונות ארוכות הדומות לזנבות כרישים אחרים.

כריש השן משריץ כ-50 עוברים מבטן הנקבה, אך העוברים מפתחים קניבליזם וטורפים אחד את השני, כשרק אחד מהם יוצא מהרחם באורך של כמטר אחד. בשל כך ובשל הרבייה המתרחשת כל שנתיים עד שלוש הכריש לא מתרבה בהצלחה, מה שמאיץ את סכנת ההכחדה שלו.

## התנהגות
כריש זה הוא הכריש היחיד שידוע שעולה למלא את קיבתו באוויר, מה שמונע ממנו לצוף בציד, כך שהוא יכול להתקרב בעדינות ובזריזות אל הטרף

הוא נפוץ במים רדודים, חופים חוליים, שפכי נהרות ושוניות אלמוגים ולעיתים גם במים עמוקים יותר. הכריש צד לרוב בלילה והוא ניזון ממקרלים, צלופחים, מנטות, דגי חרב ומטונות וכן מכרישים קטנים יותר. לרוב הכריש צד לבדו אך לעיתים נצפים להקה של כרישים צדים יחדיו ואף חוטפים דיג מרשתות.

### תקיפות כרישים
כריש השן בעל מראה מאיים אך איננו רואה באדם טרף ולמעשה הוא בעל אופי רגוע יחסית לכרישים קרובים, מה שמאפשר לשחות לצידו באקווריומים ציבוריים שונים. לעיתים כרישים יתקפו אנשים שהאכילו אותם, התקרבו אליהם או דגו אותם ברשתות, נוסף על כרישים שחוטפים דגים שנתפסו ברשתות לדייגים. בעולם נרשמו 29 תקיפות של כריש זה, גם ללא התגרות, אך אף אחת לא הייתה קטלנית.

## ראו גם
* עמלץ לבן
* כריש טיגרי

### גלריה

קובץ:Grand Aquarium Saint-Malo - Carcharias taurus 08.jpg
קובץ:Carcharias taurus SI.jpg
קובץ:Oceanarium in Nyíregyháza Zoo - Carcharhinus plumbeus.jpg
קובץ:Tiburón en el Big Blue.jpg
קובץ:Sand tiger shark Ripley's Aquarium Myrtle Beach.JPG
קובץ:Grey Nurse Shark at Fish Rock Cave, NSW.jpg
קובץ:Carcharias taurus 1.jpg


## קישורים חיצוניים

## הערות שוליים

קטגוריה:טקסונים שתוארו בידי קונסטנטין סמואל רפינסק
קטגוריה:כרישי חול
קטגוריה:בעלי חיים שתוארו ב-1810
דרור שור

**דרור שור** (נולד ב-23 במאי 1954) הוא ראש המועצה האזורית באר טוביה לשעבר.

## ביוגרפיה
שור נולד במושב ביצרון למשפחת חקלאים. למד בתיכון באר טוביה. שירת בחיל השריון ומשרת כיום כסגן-אלוף במילואים בפיקוד העורף. בעל השכלה אקדמאית לתואר בוגר במדעי החקלאות מהפקולטה לחקלאות של האוניברסיטה העברית ותואר ראשון בחינוך קהילתי.

במהלך השנים שימש בתפקידים ציבוריים שונים ובהם מרכז משק מושב בצרון, יו"ר ועד מושב בצרון וחבר מליאת והנהלת המועצה האזורית באר טוביה. בשנת 2004 החל לשמש כראש המועצה האזורית באר טוביה, עד הבחירות ב-2018 אז לא השיג את רוב הקולות מול קובי אביבי.

בין תפקידיו הציבוריים משמש כיום גם בתפקידים הבאים:
*יו"ר איגוד מנהלי התרבות ברשויות המקומיות
*יו"ר חברת המושבים בדרום
*חבר הנהלת מפעל הפיס במועצה לתרבות ואומנות
*מ"מ נציג הרשויות בוועדה ארצית לשמירת קרקע חקלאית ושטחים פתוחים
*יו"ר העמותות לחינוך ולספורט במועצה האזורית.

בבחירות 2024 התמודד שור פעם נוספת לראשות המועצה. שור קיבל 23.1% מהקולות, שהיו מספיקים כדי שיעלה לסיבוב השני מול בן כהן, לאחר שאף מועמד לא עבר את ה־40% הנדרשים, אך שור הודיע על פרישה מהתמודדות בסיבוב שני.

שור נשוי ואב לשלושה.

## קישורים חיצוניים

* דרור שור - דף אישי באתר המועצה

## הערות שוליים

קטגוריה:בוגרי האוניברסיטה העברית בירושלים: חקלאות
קטגוריה:בוגרי תיכון אזורי באר טוביה
קטגוריה:סגני-אלופים בצה"ל
קטגוריה:ביצרון: אישים
קטגוריה:ראשי המועצה האזורית באר טוביה
קטגוריה:ישראלים שנולדו ב-1954
גיא שרעבי

**גיא שרעבי** (נולד ב-20 במרץ 1969) הוא כדורגלן עבר ישראלי ששיחק בעמדת הבלם.

## קריירה
שרעבי גדל במחלקת הנוער של בני יהודה תל אביב ובשנת 1986 עלה לקבוצה הבוגרת של המועדון, עמה זכה באליפות הראשונה בתולדותיה בשנת 1990, ובגביע הטוטו בשנת 1992. בסך הכל רשם 202 הופעות בכל המסגרות במדי בני יהודה, בהן כבש שמונה שערים. 

בשנת 1994 הוחתם שרעבי בקבוצת הפועל תל אביב, ולאחר שנה מונה לקפטן הקבוצה. שרעבי שיחק שלוש שנים בהפועל תל אביב, בהם שותף ב-76 משחקי ליגה. בשנת 1997 עבר למכבי עירוני אשדוד, ולאחר עונה אחת עבר למכבי נתניה מליגת המשנה, עמה עלה בחזרה לליגת העל, ובסך הכל שיחק שנתיים במדיה. עונתו האחרונה של שרעבי כשחקן הייתה בקבוצת הפועל ירושלים, ובשנת 2001 פרש ממשחק פעיל.

בשנת 1992 רשם שרעבי שתי הופעות במדי נבחרת ישראל, הראשונה במשחק ידידות מול נבחרת קפריסין, והשנייה במשחק ידידות מול נבחרת איסלנד.

כיום שרעבי משמש כמאמן במחלקת הנוער של בני יהודה תל אביב.

## תארים
;בני יהודה תל אביב
* אליפות: 1989/1990
* גביע הטוטו: 1991/1992

## קישורים חיצוניים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני בני יהודה תל אביב
קטגוריה:כדורגלני הפועל תל אביב
קטגוריה:כדורגלני מכבי עירוני אשדוד
קטגוריה:כדורגלני מכבי נתניה
קטגוריה:כדורגלני הפועל ירושלים
קטגוריה:כדורגלני נבחרת ישראל
קטגוריה:ישראלים שנולדו ב-1969
כובע ים

ממוזער|194x194px|שחיין עם כובע ים

**כובע ים** (נקרא גם **כובע רחצה** או **כובע שחייה**) הוא כובע המיועד לרוחצים בבריכה או בים. הכובע עשוי בדרך כלל לייקרה, ניילון, או סיליקון, ולעיתים גם מגומי או לטקס. מטרתו העיקרית היא לשמור על סדר השיער, למנוע חדירת מים מסוימת, ולהגן על השיער מפני כלור וגורמים חיצוניים אחרים.

## תפקודים
* שמירה על השיער: הכובע מונע מהשיער להיתפס במסנני הבריכה או במסלולי השחייה.
* הגנה מפני כלור ומים: הכובע שומר על השיער יבש יחסית ומונע מגע ישיר עם כלור.
* הגנה על האוזניים: כובעי ים מסוימים מכסים את האוזניים ומסייעים במניעת חדירת מים ובשמירה על היגיינת האוזן.
* שיפור הידרודינמיקה: שחיינים מקצועיים משתמשים בכובעי ים כדי להפחית חיכוך עם המים ולשפר מהירות.

## חומרים
* סיליקון – עמיד ואלסטי, פופולרי בקרב שחיינים מקצועיים.
* לייקרה / ניילון – קל ונוח, מתאים לשחייה חובבנית.
* לטקס – גמיש ודק, אך פחות עמיד לאורך זמן.
* גומי – שימש בעיקר בכובעים מסורתיים.

## היסטוריה
בתחילת המאה ה-20, כובעי השחייה היו עשויים מבד גומי. בשנות ה-20 הופיעו כובעי לטקס. במהלך מלחמת העולם השנייה הם נעדרו כמעט עקב שימוש בגומי לחומרי מלחמה. בשנות ה-50 החלו להופיע כובעים מעוטרים והם נכנסו לאופנה. בשנות ה-60, כובעי שחייה צבעוניים עם עיטורי פרחים הפכו לפופולריים בקרב נשים.

## כובעי ים בתחרויות
שחיינים מקצועיים משתמשים בכובעי סיליקון או לטקס כחלק מציוד השחייה הרשמי. הכובע מאפשר צמצום חיכוך עם המים ושיפור ביצועים, ובמקרים רבים מותאם אישית לשחיין.

## קישורים חיצוניים

ים
קטגוריה:שחייה
קטגוריה:ציוד ספורט
מישה קולינס

**דמיטרי "מישה" קולינס **(באנגלית: **Dmitri "Misha" Collins**; נולד ב-20 באוגוסט 1974) הוא שחקן אמריקאי, המוכר בעיקר בשל תפקידו בתור קסטיאל (אנ') בסדרת הטלוויזיה "על טבעי" (2008–2020) של רשת הטלוויזיה The CW.

## ביוגרפיה
נולד בשם **דמיטרי טיפנס קרושניק** (**Dmitri Tippens Krushnic**) בוסטון, מסצ'וסטס, שבארצות הברית. בנם של רבקה טיפנס ושל ריצ'רד קרושניק. הוא גדל במשפחה לא אדוקה. כאשר גדל, משפחתו הייתה ענייה ולעיתים קרובות חסרת בית. הוא אמר ששם משפחתו, קרושניק, "חוזר לקנדה שישה דורות אחורה, ואנחנו לא בטוחים מאיפה הם באו". הוא ממוצא יהודי חלקי מצד אביו.

קולינס למד בבית הספר היסודי גרינפילד סנטר, לאחר מכן למד בבית הספר נורת'פילד מאונט חרמון (אנ'), פנימייה קדם אקדמאית הממוקמת בעיר גיל (אנ'), מסצ'וסטס משם סיים את לימודיו ב-1992. בהמשך, למד לתואר ראשון בתיאוריה חברתית (אנ') באוניברסיטת שיקגו. עם סיום לימודיו, בשנת 1995, הוא עבד כמתמחה בבית הלבן במשרד כוח אדם בזמן נשיאותו של ביל קלינטון. כחלק מעבודתו בוושינגטון, עבד קולינס עבור "רדיו המטה ציבורי הלאומי" (NPR) במשך שישה חודשים. בתקופה זו הוא הבין שהוא לא רוצה להיות פוליטיקאי.

מאוחר יותר, ייסד חברת תוכנה חינוכית יחד עם אשתו, ובהמשך נרשם לשיעורי משחק. עד מהרה הבין שהוא לא אהב את ניהול חברת התוכנה, אבל נהנה מהמשחק, והחליט להמשיך זאת במשרה מלאה.

הוא גם שותף בארגון צדקה הנקרא Random Acts, ויסד וריאציה בינלאומית של משחק "חפש את המטמון" הנקראת GISHWHES. "משימות רבות". המשחק מעודד עזרה הדדית ו"מעשים רנדומליים של טוב לב", ו-GISHWHES אף שבר 5 שיאי גינס.

## קריירה

היו לו תפקידים חוזרים ונשנים בסדרות ER ו-24, והופעות אורח ב-NCIS, ניפ / טאק, NYPD Blue, CSI: New York, מונק ומכושפות. על המסך הגדול, קולינס מוכר בעיקר בשל תפקידו בסרט שנקרא "קרלה" על רוצח סדרתי אמיתי בשם פול ברנרדו, סרט עליו הוא אמר בגלוי שהוא מתחרט על השתתפותו בו, בשל אופיים של האירועים בחיים האמיתיים בסרט הוא המבוסס עליו. היה לו גם תפקיד קטן ב"נערה בהפרעה".

בשנים 2008–2020, כיכב קולינס בסדרת הטלוויזיה המצליחה "על טבעי" (החל מעונתה הרביעית) בתור קסטיאל (אנ'), וכיכב שם לצד ג'נסן אקלס וג'ארד פדלקי.

בשנת 2006 שיחק במותחן הפסיכולוגי "קרלה" (אנ') בבימויו של ג'ואל בנדר, ובכיכובה של לורה פריפון.

ב-2008 השתתף קולינס בסרט "שלל" , אשר זכה בפרס הסרט התיעודי הטוב בפסטיבל הסרטים בלוס אנג'לס בשנת 2008. הסרט שודר ב-HBO בשנת 2009.

בשנת 2023 שיחק בסדרת גיבורי העל "אבירי גות'אם" בדמותו של הארווי דנט / דו-פרצוף. 

בפברואר 2025 לוהק קולינס לעונה החמישית והאחרונה של הסדרה "הבנים" כשחקן אורח ופרטי התפקיד שלו נשמרים בסוד. 

## חיים אישיים
ב-6 באוקטובר 2001 התחתן עם ויקטוריה ונטוץ' במיין. יש להם בן יליד 2010, ובת ילידת 2012.

בשנת 2021 פרסם קולינס את ספר השירים, "Some Things I Still Can't Tell You", שם הוא הצהיר בין היתר שהוא ואשתו נפרדו. בשנת 2022 השניים התגרשו סופית. 

## פילמוגרפיה

### קולנוע

### טלוויזיה

## קישורים חיצוניים

* מישה קולינס, בטוויטר
* האתר הרשמי של GISHWHES
* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת שיקגו
קטגוריה:זוכי פרס בחירת הנוער
קטגוריה:אמריקאים ממוצא יהודי
קטגוריה:אמריקאים שנולדו ב-1974